Ententemagterne
Ententemagterne er den gængse betegnelse Frankrig, Rusland, Storbritannien og deres allierede i 1. Verdenskrig mod Centralmagterne Tyskland, Østrig-Ungarn og deres allierede. Ud over de nævnte lande var de vigtigste Ententemagter Belgien, Serbien, Japan, Italien, Rumænien, Kina og USA, men også mange latinamerikanske stater deltog i krigen som en del af Ententen, ligesom de store britiske og franske imperier fra første færd blev inddraget i alliancesamarbejdet.
Ententemagterne kaldes også Triple-Ententen for at understrege, at alliancens centrum var det britisk-fransk-russiske samarbejde (indtil Rusland i 1918 efter indgåelse af Brest-Litovsk-freden trak sig ud af krigen) – eller bredere De Allierede.